बोले- इंडस्ट्री में हमशक्ल होना पाप है, हरमन को नहीं मिला उनका ड्यू
Harman Baweja Web Series Scoop Trailer हंसल मेहता की वेब सीरीज ‘स्कूप’ का ट्रेलर हाल ही में रिलीज हुआ है। करिश्मा तन्ना और जीशान अयूब स्टारर इस वेब सीरीज
हंसल मेहता की वेब सीरीज ‘स्कूप’ का ट्रेलर हाल ही में रिलीज हुआ है। करिश्मा तन्ना और जीशान अयूब स्टारर इस वेब सीरीज में हरमन बावेजा एक कॉप का रोल प्ले कर रहे हैं। सालों बाद हरमन को स्क्रीन पर देखकर कई फैंस चौंक गए। हरमन के कई फैंस अब एक सोशल मीडिया पोस्ट पर उनका सपोर्ट कर रहे हैं।
हरमन को पहचान ही नहीं पाए फैंस
हाल ही में हंसल ने अपने इंस्टाग्राम अकाउंट पर हरमन की एक तस्वीर शेयर की है। तस्वीर में हरमन फिल्म ‘स्कूप’ से अपने लुक में नजर आ रहे हैं। इस तस्वीर को देखकर फैंस चौंक गए। एक यूजर ने कमेंट किया, ‘ये तो काफी बदल गया है।’ वहीं एक अन्य ने लिखा, ‘मैं तो इसे पहचान ही नहीं पाया।’ इसके अलावा एक फैन ने कमेंट किया, ‘हरमन को अलग किरदार में देखकर अच्छा लग रहा है।’
कभी ऋतिक रोशन से होती थी तुलना
वहीं कई फैंस का मानना है कि हरमन को इंडस्ट्री में उनक ड्यू नहीं मिला। हरमन ने 2008 में प्रियंका चोपड़ा के अपोजिट ‘लव स्टोरी 2050’ से डेब्यू किया था। एक समय इंडस्ट्री में उनकी तुलना ऋतिक रोशन से की जाती थी। ऐसे में दर्शकों ने उन्हें उनका क्रेडिट नहीं दिया। एक फैन ने कमेंट कर लिखा, ‘इंडस्ट्री में हमशक्ल होना पाप है।’ वहीं एक अन्य फैन ने लिखा, ‘उम्मीद है कि इस वेब सीरीज से हरमन खुद को साबित करेंगे।’
अब 'स्कूप' से करेंगे ओटीटी डेब्यू
हरमन मशहूर फिल्म प्रोड्यूसर हैरी बावेजा के बेटे हैं। 'लव स्टोरी 2050' से डेब्यू करने के बाद उन्होंने 'विक्ट्री', 'व्हाट्स योर राशी' और 'ढिश्कियाऊं' जैसी फिल्में भी कीं। इसके बाद उन्होंने एक्टिंग से ब्रेक ले लिया। इसके बाद वे 2020 में रिलीज हुई 'इट्स माय लाइफ' में नजर आए और अब 'स्कूप' से ओटीटी डेब्यू करने जा रहे हैं।